kk de ru kk kk kk mk de uk uk ru kk en en kk bg kk kk de en kk en kk en kk kk en kk en kk en kk en kk kk en kk kk en kk en kk kk kk kk kk kk kk kk kk kk kk kk kk kk kk kk kk en ko kk kk kk kk kk kk kk kk kk kk kk kk kk kk uk kk kk kk kk kk kk ru en ko kk kk kk kk kk kk kk kk kk kk kk kk be kk kk kk kk en kk kk ro bg kk bg kk kk kk kk kk bg kk bg kk kk kk kk kk en kk kk mk
LikeMe.kz - Күзді сүюдің кереметі неде?
Сұрақ Lifehack Techno Жаңалықтар Бизнес Тұлға
Сынаптай жылжыған уақыт бізді байқатпай күзге де жеткізді. Жаңа маусым көктемнің шуақты күні мен жаздың самал желін қоңыр салқын мен жаңбырлы кезеңге алмастырды. Әдетте, күз дегенде ойға оралатыны бірінші осылар емес пе? Алайда алтын күздің тек өзіне ғана тән әсемдігі мен ғажабы барын да ұмытпағанымыз жөн сияқты. Күзді көктемдей сүюдің себептері жетерлік. Олай болса, соларды саралап көрейік.
Биыл Қазақстанның көп бөлігінде аномальды ыстық ауа-райы тіркелді. Көп өңірлерде соған байланысты өрт қауіпі де жоғарылады. Аптап ыстықтан қан қысымы көтеріліп, ауруханаға түскендердің де саны артты. Ал күзде салқын ауа-райы жанға дауа болады. Қара суық өңменіңізден өтсе де, сарыға боялған әсем картина жаныңызды жылытары анық.
Негізінде спортпен айналысам деген адамға ауа-райы, жыл маусымы, тәулік уақыты маңызды емес. Десе де, бұл мезгілде таңертең және кешке салқын болғандықтан, жүгіруге, жаяу серуендеуге қолайлы. Сонымен қатар, көшедегі тренажерларда шынықсаңыз да болады.
Кейбірі үшін бұл әрине қуанатындай жаңалық емес шығар? Дегенмен де, біреу үшін бұл мезгіл алғаш рет оқушы атанып немесе жаңадан студенттер қатарын толықтыратын кезең. Сондықтан, кітап-қаламмен қауышып, білімнің тереңіне бойлау – кез-келгенге қуаныш сыйлары анық.
Күз – көктемде сепкеніңді жинайтын мезгіл. Қамбаның астыққа, дәнді-дақылдарға толатын кезі. Жеміс пен көкөністер де пісіп, дүкен сөрелерінде сандары артып, арзан бағада сатылады. Осыған байланысты жыл сайын әр өңірде сенбі-жексенбі күндері тұрақты түрде жәрмеңке ұйымдастырылады.
Күн сайын әркімнің табанына тапталып жатса да, бұл жаратылыс ерекше. Күздің сәнін кіргізіп тұрған да осы. Ағаштан құлдилап түсуінің өзі әсем көрініс. Жерді жапқан сары жапырақтармен фотосессия ұйымдастырсаңыз, тіптен жақсы.
Күз керемет болмаса, ақындардың қаламынан небір жыр шумақтары төгілер ме еді? Ұлы композиторлар сіздер мен біздер шырқайтын әуезді әндерді жаза алар ма еді..?
Саудырап құлап жатыр атырапқа.
Қаусаған қаңқасы тұр ағаштардың,
Жасыл бақ тоналуда, тоналуда.
Жалғанның кетті сәні, ұшты; гүлі.
Сырғасынан айрылған ақ қайыңның,
Басына бар ғаламның түсті мұңы.
Саудырап құлап жатыр атырапқа.
Сары түсті сағыныштан Күз моншақ,
Тағып алып тағы келді бізді аңсап. ...
Көздеріңді тұрды менен жасырып,
Сұр қалаға сыр айтады сыңсып Күз,
Ал, екеуміз күзде ашылған бүршікпіз.
Көзіңдегі сезім бе еді кіршіксіз?!
Сезім екен сақтағаны сол көздің,
Киялға еріп бір әлемді мен кездім.
Күннің әлсіз сәулесіне жылынып,
Көз ішінде керіледі кербез – мұң.
Жасыл бақтың жапырағын ұрлап Күз,
Сірә біздер тым жатпыз?
Көше бойлап келе жаттық сырласып,
Үнсіздіктің үн таспасын тыңдап біз.
Еміс-еміс қос жүректің дүрсілі,
Естіледі, бұл – махаббат тылсымы.
Өзің жайлы ойларымды ұрлайды,
Күзгі жаңбыр. Тамшылардың тырсылы.
Ерке өзендер жатпайды тасып ағып,
таулар да тұр жамылып басына бұлт,
ақ қайыңдар жылайды жапырағын
Аспан да жас төгеді ашынғаннан,
жасыл көркін жаздағы жасырған маң.
Бозаң дала жатады томсырайып
Бау-бақшаны тұратын жеміс тұнып,
жинап қойды адамдар келістіріп.
Көк аспан да жойыпты от тынысын,
қоңыр бұлттар жөңкілген соқтығысып,
балалар жүр кірбіңсіз көңілменен
Ал сіз күзді несімен ұнатасыз, қымбатты оқырман?
Instagram арқылы қалай ақша табуға болады?
Менделеев кестесі туралы қызықты деректер
Суреттер көзді қалайша алдайды?
Сенім қалыптастыру – уақытқа тәуелді
Футболдан Әлем Чемпионаты: Ұлылар салған алғашқы із
Келісім-шарттағы ұсақ жазулар нені білдіреді?
"Сайт материалдарын қолдану үшін сілтеме көрсету міндетті.
Авторлық құқықтар және жарнама құқықтар толық сақталды.
© Thousand IT Company, 2018 жыл"